ANTIDOPINGOVÁ AGENTÚRA 
  SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Belgicko
Mesto:				Brusel 
Termín:			27. máj 2017
Prijímajúca organizácia:     	Pracovná skupina pre šport
				              General Secretariat of the Council
                                                                  ENVIRONMENT, EDUCATION, TRANSPORT AND ENERGY
                                                                  Environment, Education, Youth, Culture, Audiovisual and                   
                                                                  Sport  Education, Youth, Culture, Audiovisual and Sport

Adresa:		Rue de la Loi/Wetstraat, 175 - B-1048 Bruxelles/Brussel

Účel cesty:	Zasadnutie Pracovnej skupiny pre šport pod vedením MT PRES, ktoré bolo  
                            venované finalizácii návrhu uznesenia Rady a zástupcov vlád členských      
                          štátov zasadajúcich v Rade o treťom pracovnom pláne EÚ pre šport.

Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	27. máj 2017 	13.00 - 18.00 hod.
	
Navštívená organizácia:	EÚ pre šport

Kontaktované osoby:	Zástupcovia vlád členských štátov EÚ
	
Kontaktné adresy:	Adresár nezverejňujeme. 

4.	PRIEBEH ROKOVANÍ

PRACOVNÝ PROGRAM   

	Začiatok mítingu patril predsedajúcej krajine a to Malte, ktorá predniesla aktuálne informácie ohľadom svojich súčasných aktivít, následne boli prednesené informácie Komisie. Medzi hlavné body programu bolo schválenie spoločného vyhlásenia EÚ a jej členských štátov k jednotlivým témam Nadačnej rady WADA, ktorá bude mať zasadnutie 17. – 18. mája 2017 v Montreale. Medzi hlavné body patrilo spoločné vyjadrenie podpory EÚ a členských štátov, kde by WADA mala mať postavenie iba ako medzinárodný regulátor v oblasti antidopingu. Veľkým prínosom je participácia verejných orgánov na sympóziu, ktoré WADA organizovala v Laussanne. Podpora sa týka aj zriadenia Nezávislého testovacieho orgánu, ktorý by bol financovaný plne športovým hnutím, bol by zriadený mimo WADA a zodpovedný za nezávislé testovanie v medzinárodných športových federáciách. Ďalej je to implementácia a podpora biologických krvných pasov v súlade s EU legislatívou ohľadom ochrany osobných údajov. Do budúcnosti je veľmi dôležitá kooperácia medzi WADA, Radou Európy a UNESCO. Pripravuje sa plán revízie Antidopingového kódexu, kde bude dôležitá spolupráca EÚ s ostatnými zainteresovanými stranami v boji proti dopingu.
K ďalším témam patril aj problém match-fixingu a boj proti korupcii, ako i jednotlivé pracovné postupy. Pri finalizácii dokumentu stále dochádzalo k návrhom na pridanie nových prioritných tém a zmenám jednotlivých pracovných metód. Opätovne otvorená bola aj téma športovej diplomacie. Do pracovného plánu bola téma športovej diplomacie inkorporovaná prostredníctvom štúdie „Šport pri podpore externých vzťahov EÚ“ a seminára, ktorý bude nadväzovať na prácu Skupiny na vysokej úrovni, Závery Rady o športovej diplomacii prijaté počas SK PRES a prvý seminár o športovej diplomacii, ktorý sa uskutočnil v decembri 2016. Nad oboma aktivitami preberie záštitu Komisia.
V oblasti športu bude hlavnou témou úloha trénerov v spoločnosti. 

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	   poskytovať informácie prostredníctvom web stránky a iných informačných zdrojov  ohľadom Svetového antidopingového programu pre ďalšie verejné inštitúcie a organizácie,
-	 	okrem športovcov sa zamerať na vzdelávanie trénerov v oblasti antidopingu,  
-	pokračovanie spolupráce a výmeny informácií ohľadom antidopingu so Sekciou štátnej starostlivosti o šport MŠVVaŠ SR.

ZOZNAM OBDRŽANEJ DOKUMENTÁCIE

Materiály sú v elektronickej podobe na ADA SR.

6.	PRÍNOS 

Poznatky z uvedeného stretnutia členských štátov EÚ predstavujú vysoko efektívnu koordinačnú, informačnú a dokumentačnú bázu pre Antidopingovú agentúru SR ako štátnu príspevkovú organizáciu. Predmetné poznatky budú na báze Národného antidopingového programu využité na dodržiavanie antidopingových pravidiel WADA. 
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 09.05.2017

Schválil: